การเดินทาง : 3ดาวครึ่ง
ไปทาง สน. ประชาชื่น (มาไม่ถูกตั้งเส้นทางใน GPS ได้เลยค่ะ หน้าซ. จะมีป้ายร้านบอก) แต่ตอนเข้าซอยซับซ้อนซ่อนเงื่อนมาก  อย่างว่าแหละ ร้านสวยๆ บรรยากาศดีๆ อาหารอร่อยต้องเข้าถึงยากนิดนึง ไม่ดั้นด้นก็อดกินเนอะ อิอิ

บรรยากาศร้าน:  5ดาว
ไปถึงค่อนข้างดึกแล้ว ร้านเปิดไฟสวยงาม 
ดูโรแมนติคมากๆ เข้าไปไม่ผิดหวังเลย สวย บรรยากาศดี และที่สำคัญยุงน่าจะเยอะ แต่ไม่เยอะนะ เจ้าของร้านจุดยากันยุงให้ก็เอาอยู่ มีลูกค้าอยู่ไม่กี่โต๊ะ แต่มาเรื่อยๆ ไม่ขาดช่วงเลย

รสชาดและเมนูอาหาร: 5ดาว
เราไป 2 คน สั่งไป 3-4 อย่าง จำชื่อไม่ได้หมดนะ ที่จำได้มี
หอยลายอบเนยกับขนมปังกระเทียม - อร่อยมากไม่เลี่ยนเลย
สเต๊ก (จำชื่อไม่ได้) - อร่อยค่ะ จัดแต่งสวยงาม เต็มจานพอดีเลย
ข้าวผัดกากหมู   - ไม่ได้ลองชิม แต่พ่อหมีบอกใช้ได้เลย
แหนมพันเบคอน - ตอนแรกไม่คิดว่าจะอร่อย แต่อร่อยแหะ

ราคา: 3ดาวครึ่ง
เหมาะสมกับวัตถุดิบและรสชาด แต่บางอย่างเราว่าแพงไป

การบริการ: 4ดาว
ด้วยความที่ไปตอนนั้นคนไม่เยอะเท่าไหร่ เลยมีโอกาสได้รับบริการจากเจ้าของร้าน เป็นกันเองดีค่ะ ส่วนพนักงานทั่วไปไม่ถึงกับประทับใจแต่ก็ไม่แย่นะคะ

ที่จอดรถ: 4ดาว
จอดตามข้างฟุตบาทบริเวณร้าน เราไปมีที่จอดเหลือเฟือ ยังไม่เคยเจอช่วงพีคค่ะ

สรุป
จะกลับไปทานอีกเรื่อยๆ ยกให้เป็นร้านในดวงใจร้านนึงเลยทีเดียว ล่าสุดทางร้านเปิดโซนใหม่ Grill bar in the garden ต้องหาโอกาสไปลองแน่นอนค่ะ